Oficiālais Vēstnesis L 069 , 16/03/1991 Lpp. 0023 - 0024



Komisijas Regula (EEK) Nr. 639/91 (1991. gada 14. marts), ar ko izbeidz maksājumus tarifa limitos, kuri saistībā ar vispārējām tarifu preferencēm attiecībā uz konkrētiem Taizemes, Pakistānas un Ķīnas izcelsmes tekstilizstrādājumiem atvērti ar Padomes Regulu (EEK) Nr. 3897/89, un ar ko atceļ Regulas (EEK) Nr. 3891/90 un (EEK) Nr. 3892/90 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 18. decembra Regulu (EEK) Nr. 3897/89, ar ko 1990. gada vispārējās tarifu preferences piemēro jaunattīstības valstu izcelsmes tekstilizstrādājumiem [1] un kas grozīta ar Regulu (EEK) Nr. 3211/90 [2], un jo īpaši tās 12. panta trešo daļu, tā kā, ievērojot Regulas (EEK) Nr. 3897/89 1. un 10. pantu, muitas nodokļu atlikšanu saistībā ar preferenciālā tarifa limitiem piešķir, nepārsniedzot individuālos limitus, kas katrai izskatāmo izstrādājumu kategorijai noteikti minētās regulas I pielikuma 8. slejā; tā kā Komisija, kā noteikts minētās regulas 12. panta trešajā daļā, pēc 1990. gada 31. decembra var veikt pasākumus, kas vajadzīgi, lai pārtrauktu maksājumu ieskaitīšanu kādā konkrētā preferenciālā tarifa limitā, ja šie limiti ir pārsniegti, jo īpaši preferenciālā tarifa periodā faktiski veiktās importa stabilizēšanas dēļ; tā kā attiecībā uz Taizemes un Pakistānas izcelsmes 28. kategorijas izstrādājumiem (pasūtījums Nr. 40.0280) un Ķīnas izcelsmes 97. kategorijas izstrādājumiem (pasūtījuma Nr. 40.0970) konkrētie limiti noteikti attiecīgi 104000 gabalu un četru tonnu apmērā; tā kā 1991. gada 1. janvārī kopējā maksājumu summa, kas ieskaitīta 1990. gada preferenciālā perioda laikā, ir pārsniegusi minētos limitus; tā kā vēlams veikt pasākumus, kas vajadzīgi, lai izbeigtu maksājumu ieskaitīšanu minētajos limitos attiecībā uz Taizemi un Pakistānu par 28. kategoriju un attiecībā uz Ķīnu par 97. kategoriju; tā kā Komisijas 1990. gada 21. decembra Regula (EEK) Nr. 3891/90, ar ko atkārtoti ievieš to muitas nodokļu iekasēšanu, kurus piemēro Taizemes un Pakistānas 28. kategorijas izstrādājumiem (pasūtījuma Nr. 40.0280), uz ko attiecas Padomes Regulā (EEK) Nr. 3897/89 noteiktais preferenciālais tarifu režīms [3], un Komisijas 1990. gada 21. decembra Regula (EEK) Nr. 3892/90, ar ko atkārtoti ievieš to muitas nodokļu iekasēšanu, kurus piemēro Ķīnas izcelsmes 97. kategorijas izstrādājumiem (pasūtījuma Nr. 40.0970), uz ko attiecas Padomes Regulā (EEK) Nr. 3897/89 noteiktais preferenciālais tarifu režīms [4], nav vajadzīgas to novēlotās publicēšanas dēļ; tā kā tādēļ tās jāatceļ, IR PIEŅĒMUSI ŠO REGULU. 1. pants No 1991. gada 1. janvāra tarifu limitos, kas atvērti ar Regulu (EEK) Nr. 3897/89, vairs nedrīkst ieskaitīt maksājumus par tādas izcelsmes izstrādājumiem, kādi norādīti še turpmāk tabulā. Kārtas nr. | Kategorija (vienība) | KN kods | Apraksts | Izcelsme | 40.0280 | 28 (1000 gab.) | 6103411061034190610342106103429061034310610343906103491061034991 | Trikotāžas garās bikses, kombinezoni ar krūšdaļu un lencēm, bridža bikses un īsās bikses (kas nav peldbikses) no vilnas, kokvilnas vai ķīmiskām šķiedrām | Taizeme Pakistāna | 6104611061046190610462106104629061046310610463906104691061046991 | 40.0970 | 97 (tonnas) | 5608111156081119560811915608119956081911560819195608193156081939560819915608199956089000 | Linumi un tīkli no auklām, tauvām vai virvēm, kā arī gatavi zvejas tīkli no pavedieniem, auklām, tauvām vai virvēm | Ķīna | 2. pants Regulas (EEK) Nr. 3891/90 un (EEK) Nr. 3892/90 ir atceltas. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šo regulu piemēro no 1991. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 14. martā Komisijas vārdā — Komisijas locekle Christiane Scrivener [1] OV L 383, 30.12.1989., 45. lpp. [2] OV L 308, 8.11.1990., 1. lpp. [3] OV L 367, 29.12.1990., 155. lpp. [4] OV L 367, 29.12.1990., 157. lpp. --------------------------------------------------